ཤིན་ཧྭ་གསར་འགྱུར་ཁང་གི་གློག་འཕྲིན་ལྟར།ཟླ་དང་པོའི་ཚེས་བཅུ་གསུམ་ཉིན་ཏེ།སུའེ་ཙེར་རྒྱལ་ཁབ་ལ་རྒྱལ་དོན་འཚམས་འདྲི་བྱེད་པ་དང་འཛམ་གླིང་དཔལ་འབྱོར་གླེང་སྟེགས་ཀྱི་ཉིས་སྟོང་བཅུ་བདུན་ལོའི་ལོ་ཚོགས་ལ་ཞུགས་པར་མ་རྩོམ་ཡིག་ནང་དུ་ཞི་ཅིན་ཕེན་གྱིས་གསུངས་རྒྱུར།ཀྲུང་གོ་དང་སུའེ་ཙེར་རྒྱལ་ཁབ་བར་གྱི་འབྲེལ་འདྲིས་མཉམ་ལས་ཆུ་བོའི་རྒྱུན་བཞིན་རིང་ལ།ཀྲུང་གོ་དང་སུའེ་ཙེར་རྒྱལ་ཁབ་གཉིས་ནི་སྤྱི་ཚོགས་ཀྱི་ལམ་ལུགས་མི་འདྲ་ཞིང་འཕེལ་རྒྱས་ཀྱི་དུས་རིམ་མི་འདྲ་བ་དང་རྒྱལ་ཁབ་ཀྱི་ཆེ་ཆུང་མི་འདྲ་བའི་མཛའ་མཐུན་མཉམ་ལས་ཀྱི་དཔེ་སྟོན་ཡིན།དེ་ནི་རྒྱལ་ཁབ་གཉིས་ཀྱི་མི་དམངས་ཀྱིས་ཕན་ཚུན་ལ་མཛའ་བཤེས་ཟབ་མོ་བཅངས་པའི་རྐྱེན་དང་ལྷག་པར་དུ་ཕྱོགས་གཉིས་ཀྱིས་རང་རང་གིས་གདམ་གསེས་བྱས་པའི་སྤྱི་ཚོགས་ལམ་ལུགས་དང་འཕེལ་རྒྱས་བགྲོད་ལམ་ལ་བརྩི་འཇོག་བྱས་པ་དང་།འདྲ་མཉམ་གྱི་ལྟ་ཚུལ་དར་སྤེལ་དང་མཉམ་རྒྱལ་མཉམ་ལས་གསར་སྐྲུན་བྱས་ནས་ཕྱོགས་གཉིས་ཀྱི་འབྲེལ་བ་འཕེལ་རྒྱས་སུ་བཏང་བའི་རྐྱེན་ཡིན།ཀྲུང་གོ་དང་སུའེ་ཙེར་རྒྱལ་ཁབ་གཉིས་ཀྱིས་མཐོ་རིམ་མགོ་ཁྲིད་པའི་བར་གྱི་འགྲོ་འོང་ཇེ་མང་དུ་གཏོང་བ་དང་དངོས་གཉེར་མཉམ་ལས་གསར་སྐྲུན་བྱེད་དགོས་ལ།མི་གཞུང་བརྗེ་རེས་ལ་ཤུགས་སྣོན་ཞིང་ཀྲུང་གོ་དང་སུའེ་ཙེར་བར་གྱི་རང་མོས་ཉོ་ཚོང་ས་ཁུལ་འཐུས་ཚང་དུ་གཏོང་བ་དང་།གསར་སྐྲུན་འཐབ་ཇུས་གྲོགས་པོའི་འབྲེལ་བ་ཁྱོན་ཡོངས་ནས་གཏིང་ཟབ་ཏུ་སྤེལ་ཞིང་རྒྱལ་ཁབ་གཉིས་ཀྱི་མི་དམངས་ལ་བདེ་སྐྱིད་སྐྲུན་པ་དང་ཀྲུང་གོ་དང་ཡོ་རོབ་གླིང་གི་འབྲེལ་བའི་འཕེལ་རྒྱས་ལ་སྣེ་ཁྲིད་བྱས་ཏེ།དེང་སྐབས་ཀྱི་རྒྱལ་སྤྱིའི་འབྲེལ་བ་བརྟན་འཇགས་སྒོས་འཕེལ་རྒྱས་སུ་འགྲོ་བ་དང་འཛམ་གླིང་གི་དཔལ་འབྱོར་བསྐྱར་དར་བྱེད་པ།ཉོ་ཚོང་རང་མོས་ཅན་དུ་འགྱུར་བར་བྱས་རྗེས་ཆེན་པོ་འཇོག་དགོས་ཟེར།